Flere påvirkede bilister blev stoppet på de nordjyske veje natten til fredag. En sov bag rattet, mens bilen holdt midt på vejen, og udover at være spirituspåvirket havde bilisten ikke noget kørekort. Den trætte spritbilist blev anholdt på Bollerupvej i Kølby klokken 00.10. Senere på natten anholdt Nordjyllands Politi flere påvirkede bilister. I Hjørring tjekkede politiet en bilist, som holdt i tomgang i Strømgade. En alkoholtest viste, at bilisten havde en promille på 1,60. Klokken 02.10 blev en bilist stoppet i Vodskov. Bilisten havde kastet flere euforiserende stoffer ud af bilen, og blev anholdt, da det var betjentenes indtryk, at han var påvirket.

Opsummering:
Nordjyllands Politi anholdt natten til fredag en træt spritbilist uden kørekort.